
Da li se prilikom učenja Kur’ana u namazu mora paziti na redoslijed sura, bilo da se radi o jednom rekatu ili cijelom namazu?


* 
* 
* 
* 
* 
* 
* 

 
Da li se prilikom učenja Kur’ana u namazu mora paziti na redoslijed sura?

Učenje sura po redoslijedu nije obavezno. Dopušteno je, naprimjer, proučiti 70. suru pa 64., odnosno 114. pa onda 82. itd. Prilikom učenja u namazu treba paziti da učenje na prvom rekatu bude duže od učenja na drugom, tim prije jer je Resulullah, sallallahu alejhi ve sellem, pretežno tako činio. Nekada je na drugom rekatu učio malo duže, i to na džuma-namazu. Dokaz za kojim se povodimo kada kažemo da nije obavezno slijediti redoslijed sura jeste predanje u kojem stoji da je Vjerovjesnik, sallallahu alejhi ve sellem, klanjao noćni ***[namaz](https://pitajucene.com/search/Namaz/questions/ "Pretraži pitanja o namazu")*** i na njemu proučio suru Bekare pa Nisa’, a zatim proučio suru Ali Imran. Budući da mufessiri, interpretatori Kur’ana kažu da je kraj određenih sura povezan s početkom slijedećih, lijepo bi bilo paziti na redoslijed. Ta je veza nekada jasna i neposredna, a nekada je neposredna i zahtijeva dodatna objašnjenja. Da rezimiramo: kako god čovjek postupio, ispravno je postupio, a Allah najbolje zna.


\_\_\_\_\_\_\_\_\_\_


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


